Teet Hanschmidt

Teet Hanschmidt (sündinud 22. veebruaril 1950 Türil) on Eesti luterlik vaimulik, Türi Püha Martini koguduse õpetaja ning endine Järva praostkonna praost.

Ta lõpetas 1969. aastal Paide Keskkooli ja 1974. aastal kiitusega Tallinna Riikliku Konservatooriumi lavakunstikateedri 6. lennu. Tema kursusekaaslased olid teiste seas Elle Kull, Rita Raave ning Lauri Nebel.  

Hiljem töötas ta näitlejana Eesti Draamateatris ja 1977–1983 näitleja ning lavastajana Rakvere teatris. 

Aastal 1985 asus ta õppima EELK Usuteaduse Instituuti. Ta ordineeriti 6. juunil 1990 diakonõpetajaks, õpetajaõigused sai ta aastal 1999, mil ta lõpetas Usuteaduse Instituudi. Lõputöö teema oli tal "Piiskopi ametist apostlike isade ajal" (juhendaja Alar Laats).

Ta kinnitati 15. juunil 1990 Türi Püha Martini koguduse õpetajaks. Aastatel 1993–2003 oli ta Järva praostkonna praosti kohusetäitja ning aastatel 2003–2019 Järva praost. Ta andis praostkonna juhtimise üle assessor ja Järva-Jaani koguduse õpetajale Katrin-Helena Melderile.

Viited

Eesti näitlejad
Järva-Madise Püha Matteuse koguduse vaimulikud
Koeru Maarja-Magdaleena koguduse vaimulikud
Türi Püha Martini koguduse vaimulikud
Järva praostid
Eesti Muusika- ja Teatriakadeemia vilistlased
Usuteaduse Instituudi vilistlased
Sündinud 1950